Phobos 2

Fobos (rus. Фобос), sovjetski svemirski program istraživanja Marsa i njegovog satelita Fobosa. Od dvije lansirane letjelice, samo je Fobos 2 stigao do Marsa prije nego što je i on izgubljen.

 Ciljevi 
Ciljevi programa Fobos bili su:

proučavanje međuplanetarnog okoliša
posmatranje Sunca
karakterizacija plazmatskog okruženja u blizini Marsa
površinska i atmosferska proučavanja Marsa,
proučavanje površinskog sastava mjeseca Fobos.

 Opis 
Glavni dio letjelice sastojao se od prstenaste sekcije elektronike koja je okruživala cilindrični eksperimentalni dio. Ispod ovoga nalazila su se četiri sferična spremnika napunjena hidrazinom za manevrisanje. Na njih je ugrađeno ukupno 28 potisnika (24 od 50 N i četiri od 10 N) uz dodatak potisnika na tijelu i solarnim pločama. Smjer se održavao pomoću sistema upravljanja u tri ose uz stalnu okrenutost prema Suncu.

 Naučni instrumenti 
Sonde Fobos su nosile nekoliko naučnih instrumenata, između ostalog: rendgenski i ultraljubičasti teleskop, neutronski spektrometar i eksperimentalni Grunt radar koji je trebao proučavati reljef Fobosa. Lender je bio opremljen rendgenskim/alfa spektrometorm koji je trebao otkriti hemijski sastav površine Fobosa, seizmometar za istraživanje strukture mjeseca i penetrator "Razrez" s temperaturnim senzorima i akcelerometar za ispitivanje fizičkih i mehaničkih svojstava površine.

 Reference 

Kategorija:Sovjetski svemirski program
Kategorija:Istraživanje Marsa